
Rahanõude lootusetuks tunnistamine ja 
lootusetu rahanõude mahakandmine
1. Asjaolud ja menetluse käik

Aastatel 1998 kuni 2003 arvestas Linnavaraamet (alates detsembrist 2004 Linnavara- ja  majandusamet) (edaspidi ka Amet) Narva firmadele reklaamimaksu.

Mitmed ettevõtjad ei tasunud makse regulaarselt ning hetkeks, mil reklaamimaksu arvestamise kohustus anti üle Arenduse ja Ökonoomika Ametile, oli paljudel neist tekkinud reklaamimaksu võlgnevus, mis on Linnavara- ja Majandusameti bilansis kajastatud lootusetu nõudena, sh:
· FIE Viktor Spitsa reklaamimaksu võlg summas 10 920,00 krooni.
Amet on pöördunud korduvalt FIE Viktor Spitsa poole võla kustutamise nõudega, kuid tulemusteta. 2007. a pöördus Linnavara- ja Majandusamet ALINEA ÕIGUSBÜROO OÜ poole abi saamiseks võla sissenõudmisel. Oma vastuses teatas OÜ ALINEA ÕIGUSBÜROO jurist Andrei Matvejev, viidates kohalike maksude seadusele, reklaamiseadusele ja Narva linnas reklaami paigaldamise korrale, et võlga ei saa kohtukorras sisse nõuda. Samuti puudub võimalus pöörduda võla sissenõudmiseks kohtutäituri poole, kuna dokumendid ei ole vormistatud nõuetekohaselt. Linnavara- ja Majandusametil pole võimalik dokumente vormistada, kuna Amet ei ole enam maksuhaldur. Praegu kehtiva korra kohaselt väljastab reklaami paigalduslube Narva Linna Arenduse ja Ökonoomika Amet.

Ülaltoodu alusel taotleb Linnavara- ja majandusamet Viktor Spitsa FIE vastu olemasoleva nõude summas 10 920,00 krooni lootusetuks tunnistamist ja mahakandmist. 
Küsimust on arutatud Narva Linnavalitsuse 12.07.2006. a määrusega nr 936 „Narva Linnavalitsuse Linnavarakomisjoni põhimäärus“ moodustatud Narva Linnavalitsuse linnavarakomisjoni istungil 11.05.2008. a (protokoll nr 13). Narva Linnavalitsuse linnavarakomisjon tegi Narva Linnavalitsusele ettepaneku rahuldada Linnavara- ja Majandusameti taotlus rahanõude lootusetuks tunnistamiseks ja mahakandmiseks. 

2. Õiguslikud alused

Kohaliku omavalitsuse korralduse seaduse § 30 lõige 1 punkt 2 sätestab, et valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Narva Linnavolikogu 24.08.2006.a määruse nr 34 “Linnavara kõlbmatuks tunnistamise, mahakandmise ja hävitamise kord» (edaspidi Kord) § 3 kohaselt rahanõue tunnistatakse lootusetuks vastavalt Narva linna raamatupidamise sise-eeskirja § 43 lõike 8 põhimõtetele. 

Narva Linnavalitsuse 08.03.2006. a määrusega nr 257 “Narva linna raamatupidamise sise-eeskirja kinnitamine” kinnitatud Narva linna raamatupidamise sise-eeskirja § 43 lõike 8 alusel kui ebatõenäoliselt laekuvad nõuded osutuvad lootusetuks, kantakse nii nõue kui ka allahindlus vastaval kontrakontol bilansist välja. Nõue loetakse lootusetuks, kui LRK-l või Linnal tervikuna puuduvad igasugused võimalused nõude kogumiseks (nt võlgnik on likvideeritud või pankrotis ning pankrotipesas olevatest varadest ei piisa nõude tasumiseks) või selle tagasinõudmiseks tehtavad kulutused osutuvad kallimaks saadavast tulust.
Korra § 22 punkti 2 kohaselt otsuse rahanõude, mille summa on üle 10 000 krooni, lootusetuks tunnistamise ja lootusetu rahanõude mahakandmise kohta võtab vastu Narva Linnavalitsus.

Korra § 24 järgi Narva linna raamatupidamise sise-eeskirja § 43 lõikes 8 nimetatud ja dokumentaalselt tõendatud asjaolude ilmnemisel koostab lootusetuks tunnistava rahanõude valitseja rahanõude lootusetuks tunnistamise taotluse ja esitab selle koos tõendavate dokumentidega Narva Linnavalitsuse linnavarakomisjoni läbivaatamiseks. Juhul, kui linnavarakomisjon peab esitatud rahanõude lootusetuks tunnistamise taotlust põhjendatuks, ja rahanõude lootusetuks tunnistamise ja mahakandmise otsuse vastuvõtmine on Narva Linnavalitsuse pädevuses, valmistab ette rahanõude valitseja haldusakti eelnõu rahanõude lootusetuks tunnistamise ja mahakandmise kohta ning esitab selle koos tõendavate dokumentidega Narva Linnavalitsusele otsuse vastuvõtmiseks. Ülalnimetatud otsus tehakse korralduse viisil.
Narva Linnavolikogu 29.06.2000.a määrusega nr 36/16 „Narva linna põhimääruse kinnitamine“ kinnitatud Narva linna põhimääruse punkt 5.7.1. alusel Narva Linnavalitsuse komisjoni otsused on soovitusliku iseloomuga linnavalitsuse määruste ja korralduste ettevalmistamisel.

Korra § 26 kohaselt otsus rahanõude lootusetuks tunnistamise ja mahakandmise koht peab sisaldama rahanõude lootusetuks tunnistamise taotlusega nõustumist; rahanõude lootusetuks tunnistamise otsust ja volitamist selle rahanõude bilansist mahakandmiseks; märget lootusetuks tunnistatud rahanõudega seotud õiguste ja kohustuste ülekandmise kohta.
Vastavalt Korra §-le 27 Korra §-s 26 nimetatud otsus on alus lootusetuks tunnistatud rahanõude mahakandmiseks selle rahanõude valitseja poolt. 
3. Otsus

3.1. Nõustuda Narva Linnavalitsuse Linnavara- ja majandusameti taotlusega rahanõude lootusetuks tunnistamiseks ning tunnistada lootusetuks järgmine rahanõue:

- rahanõue Viktor Spitsa FIE  vastu summas 10 920,00 krooni.
3.2. Narva Linnavalitsuse Linnavara- ja majandusametil maha kanda käesoleva korralduse punktis 3.1. nimetatud rahanõue oma bilansist.
3.3. Korralduse punktis 3.1. nimetatud lootusetute rahanõudega seotud õigused ja kohustused ei kuulu ülekandmisele.
4. Rakendussätted

4.1. Narva Linnakantseleil teha käesolev korraldus Narva Linnavalitsuse Linnavara- ja majandusametile teatavaks.
4.2. Korraldus jõustub seadusega sätestatud korras. 
4.3. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.

